open-index/open-wikipedia-markdown huggingface dataset:
আমড়া

**আমড়া** (ইংরেজিতে Hog Plum) একপ্রকার  পর্ণমোচী বৃক্ষ। এর বৈজ্ঞানিক নাম *Spondias pinnaata* Kurz. (বা Spondias mombin), পরিবার: (Anacardiaceae)৷

## বিবরণ
থাম্ব|আমড়া (Hog Plum)
thumb|আমড়া গাছের গুঁড়ি

বৃক্ষগুলি ২০-৩০ ফুট উঁচু হয়, প্রতিটি যৌগিক পাতায় ৮-৯ জোড়া পত্রক থাকে পত্রদণ্ড ৮-১২ ইঞ্চি লম্বা এবং পত্রকগুলো ২-৪ ইঞ্চি পর্যন্ত লম্বা হয়৷ কাঁচা ফল টক বা টক মিষ্টি হয়, তবে পাকলে টকভাব কমে আসে এবং মিষ্টি হয়ে যায়৷ ফলের বীজ কাঁটাযুক্ত৷ ৫-৭ বছরেই গাছ ফল দেয়৷ এই ফল কাঁচা ও পাকা রান্না করে বা আচার বানিয়ে খাওয়া যায়৷ ফল আগস্ট মাসে বাজারে আসে আর থাকে অক্টোবর পর্যন্ত৷

## উপাদান
আমড়া কষ ও অম্ল স্বাদযুক্ত ফল৷ এতে প্রায় ৯০% জল, ৪-৫% কার্বোহাইড্রেট ও সামান্য প্রোটিন থাকে৷ ১০০ গ্রাম আমড়ায় ভিটামিন-সি পাওয়া যায় ২০ মিলিগ্রাম, ক্যারোটিন ২৭০ মাইক্রোগ্রাম, সামান্য ভিটামিন-বি, ক্যালসিয়াম ৩৬ মিলিগ্রাম, আয়রন ৪ মিলিগ্রাম৷ আমড়ায় যথেষ্ট পরিমাণ পেকটিনজাতীয় ফাইবার এবং অ্যান্টি-অক্সিডেন্টজাতীয় উপাদান থাকে৷

## বিস্তৃতি
বাংলাদেশসহ আফ্রিকা, ভারত, শ্রীলঙ্কা এবং ইন্দোনেশিয়ায় এই গাছটি জন্মে৷

**"বরিশালের আমড়া "(বাংলাদেশ)** 

৩০ এপ্রিল, ২০২৫ এ "বরিশালের আমড়া" ভৌগোলিক নির্দেশক ( জিআই) পণ্যের স্বীকৃতি সনদ পেয়েছে।https://www.ntvbd.com/bangladesh/news-1550381 

## উপকারিতা

* ফল ভিটামিন-সি সমৃদ্ধ (প্রতি ১০০ গ্রাম আমড়ায় ২০ মিলিগ্রাম পাওয়া যায়)৷
* কোষ্ঠকাঠিন্য দূর করে ওজন কমাতে সহায়তা করে৷
* রক্তের কোলেস্টেরলের মাত্রা কমায়৷
* অ্যান্টি-অক্সিডেন্ট জাতীয় উপাদান থাকায় আমড়া বার্ধক্যকে প্রতিহত করে৷
* আমড়াতে প্রচুর আয়রন থাকায় রক্তাল্পতা দূর করতে বেশ কার্যকর৷
* আমড়া খেলে মুখের অরুচি ভাব দূর হয়৷
* মুখের রুচি ফিরে আসায় ক্ষুধা বৃদ্ধি পায়৷
* বদহজম ও কোষ্ঠকাঠিন্য রোধে আমড়া উপকারী৷
* রক্ত জমাট বাধার ক্ষমতা বৃদ্ধি করে৷
* সর্দি-কাশির ক্ষেত্রে এটি বেশ উপকারী৷
* হিমোগ্লোবিনের মাত্রা ঠিক রাখতে সাহায্য করে।

## আমড়ার পুষ্টিগুণ
প্রতি ১০০ গ্রাম খাদ্য উপযোগী আমড়ার পুষ্টিগুণ

## চিত্রশালা

Spondius mombin 4 ( বাংলা- আমড়া).jpg|আমড়ার পাতা
Yellow_Mombin_(Spondias_mombin)_fruit.JPG|পাকা আমড়া
Sweet juice (chutney) of Indian hog plums (Spondias mombin), popular in Bengali cuisine while in Summer, photographed in West Bengal, India, by Yogabrata Chakraborty, on June 18, 2023.jpg|আমড়ার টক


## তথ্যসূত্র

বিষয়শ্রেণী:বাংলাদেশের ফল
বিষয়শ্রেণী:ঔষধ
বিষয়শ্রেণী:ভারতের উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:ক্রান্তীয় ফল
বিষয়শ্রেণী:কোস্টা রিকার উদ্ভিদ
বিষয়শ্রেণী:গুয়াতেমালার উদ্ভিদ
বিষয়শ্রেণী:পানামার উদ্ভিদ
বিষয়শ্রেণী:সুরিনামের উদ্ভিদ
বিষয়শ্রেণী:ভেনিজুয়েলার উদ্ভিদ
বিষয়শ্রেণী:আমাজনের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:ঐতিহ্যবাহী আফ্রিকার ঔষধে উদ্ভিদ ব্যবহার
বিষয়শ্রেণী:ফলদ বৃক্ষ
ভিসা

থাম্ব|ভিসা কার্ড।
**ভিসা** একটি অনুমতি পত্র যা একটি দেশ কোন বিদেশী নাগরিককে ঐ দেশে প্রবেশ ও অবস্থানের জন্য দিয়ে থাকে। ভিসা ছাড়া ভিন দেশে প্রবেশ ও অবস্থান অবৈধ অভিবাসন হিসাবে পরিগণিত। সাধারণত: পাসপোর্ট বা ট্রাভেল পারমিটের কোন একটি পাতায় লিখে, সীল দিয়ে বা স্টিকার লাগিয়ে ভিসা প্রদান করা হয়। দেশের বিদেশস্থ দূতাবাসগুলি ভিসা দিয়ে থাকে। সাধারণত: ভিসা প্রদানের জন্য দূতাবাসে কনস্যুলার শাখা থাকে।

দ্বি-পাক্ষিক চুক্তির ভিত্তিতে "ভিসা ওয়েভার‍" নীতি থাকতে পারে যে ক্ষেত্রে দুটি দেশ পরস্পরের জন্য ভিসা প্রথা স্থগিত রাখতে পারে। যেমন মার্কিন যুক্তরাষ্ট্র এবং ব্রিটেনের মধ্যে ভিসা ওয়েভার চুক্তি থাকায় এই দুই দেশের নাগরিক ভিসা ব্যতিরেকেই এক দেশ থেকে অন্য দেশে ভ্রমণ করতে পারে। আবার বিশেষ কোন চুক্তির আওতায় একগুচ্ছ দেশ নিজেদের মধ্যে ভিসা প্রথা অবলোপন করতে পারে। যেমন শেনঝেন চুক্তির আওতায় ইউরোপীয় ইউনিয়ন ভুক্ত ২২টি দেশের নাগরিক ভিসা ব্যতিরেকে এক দেশ থেকে অন্য দেশে চলাচল করতে পারে। এই ২২টি দেশ "শেনঝেন‍ এলাকা" নামে পরিচিত। "শেনঝেন‍ এলাকার" বাইরে অবস্থিত কোন দেশের নাগরিক "শেনঝেন ভিসা" নিয়ে ঐ ২২টি দেশের যে কোনটিতে প্রবেশ করতে পারবে এবং একবার প্রবেশের পর শেনঝেন এলাকার অপরাপর দেশসমূহেও ভ্রমণ করতে পারবেন। উল্লেখযোগ্য যে, ২০০৮ খ্রিষ্টাব্দ থেকে শেনঝেন ভিসা নিয়ে সুইজারল্যান্ডে প্রবেশের চুক্তি কার্যকর হয়েছে। একইভাবে সুইজারল্যান্ডের ভিসা নিয়ে শেনঝেন এলাকাভুক্ত কোন দেশে প্রবেশ করা যায়। ভারত, নেপাল এই দুই দেশের পরস্পর চুক্তি থাকায় ভিসা ছাড়াই এই দেশের নাগরিকেরা এই দুইটি দেশে মুক্তভাবে প্রবেশ ও থাকার সুবিধা পেয়েছে। কিন্তু অন্য দেশ থেকে এই দুইটি দেশে প্রবেশ করার জন্য ভিসার প্রয়োজন।

## ভিসার মেয়াদ

ভিসা একটি নির্দিষ্ট মেয়াদের জন্য দেয়া হয়। প্রথমত: ভিসা প্রদানের পর সর্বশেষ কোন তারিখের মধ্যে ঐ দেশে প্রবেশ করা যাবে তা ভিসায় উল্লিখিত থাকে অপর দিকে বৈধ পদ্ধতিতে ভিসা নিয়ে প্রবেশের পর কত দিন পর্যন্ত বিদেশে অবস্থান করা যাবে তার মেয়াদও ভিসায় উল্লিখিত থাকে। এছাড়া একটি ভিসা একবার প্রবেশ, দুই বার প্রবেশ বা বহুবার প্রবেশের জন্যও দেয়া হতে পারে।

## তথ্যসূত্র

বিষয়শ্রেণী:আন্তর্জাতিক ভ্রমণ দলিল

বিষয়শ্রেণী:ভিসা
বিষয়শ্রেণী:মানব অভিপ্রয়াণ
মোহাম্মদ ওয়াজেদ আলী

**মোহাম্মদ ওয়াজেদ আলী** (১৮৯৬ বাংলা বছর :"২৯ শে ভাদ্র ১৩০৩ "-নভেম্বর ৮, ১৯৫৪) ছিলেন একজন বাঙালি লেখক। তিনি ১৮৯৬ সালে সাতক্ষীরা জেলার বাঁশদহ গ্রামে জন্মগ্রহণ করে। কলকাতা বঙ্গবাসী কলেজে ছাত্র থাকাকালীন তিনি অসহযোগ আন্দোলনে যোগদান করেন এবং এখানেই লেখাপড়ার সমাপ্তি ঘটান। এরপর তিনি সাংবাদিকতাকে পেশা হিসেবে গ্রহণ করেন। তিনি মাসিক মোহাম্মদী, দৈনিক মোহাম্মদী, দৈনিক সেবক, সাপ্তাহিক সওগাত, সাপ্তাহিক খাদেম, ইংরেজি দি মুসলমান ইত্যাদি পত্রিকায় কর্মরত ছিলেন। তিনি খুব পরিচ্ছন্ন চিন্তা ও যুক্তিবাদী মন নিয়ে সবকিছুর বিচার করতেন। সহজ সরল প্রকাশভঙ্গি তার রচনার অন্যতম বৈশিষ্ট্য। তার গদ্যশৈলী ঋজু, রচনা সাবলীল। স্বাস্থ্যগত কারণে তিনি ১৯৩৫ সালে কলকাতা ছেড়ে বাঁশদহে ফিরে আসেন এবং সেখানেই ১৯৫৪ সালের ৮ নভেম্বর মৃত্যুবরণ করেন।

## রচিত গ্রন্থ
* মহামানুষ মহসীন
* মরুভাস্কর
* সৈয়দ আহমদ
* স্মার্নানন্দিনী
* ছোটদের হযরত মোহাম্মদ
* কায়েদে আজম মোহাম্মদ আলী জিন্নাহ
* ডন কিহোতোর গল্প
* মানুষ মুহাম্মদ (স.) 

--গদ্যশৈলী:
* ঋজু
* রচনা সাবলীল 

## তথ্যসূত্র

বিষয়শ্রেণী:বাঙালি লেখক
বিষয়শ্রেণী:বাঙালি সাংবাদিক
বিষয়শ্রেণী:১৮৯৬-এ জন্ম
বিষয়শ্রেণী:১৯৫৪-এ মৃত্যু
বিষয়শ্রেণী:বাঙালি মুসলিম
বিষয়শ্রেণী:সাতক্ষীরা জেলার ব্যক্তি
তাল (ফল)

thumb|পাকা তাল
**তাল** গাছের  বৈজ্ঞানিক নাম: *Borassus flabellifer*।  ইংরেজি নামগুলি হলো  doub palm, palmyra palm, tala palm, toddy palm, wine palm অথবা ice apple। এটি একটি এশিয়া ও আফ্রিকার গ্রীষ্মকালীন গাছ। এই গাছের ফলকেও তাল বলা হয়। এরা এরিকাসি পরিবারের বরাসুস গণের একটি সপুষ্পক উদ্ভিদ। এর আদিবাস মধ্য আফ্রিকা। 

## বিবরণ
তাল গাছ পাম গোত্রের অন্যতম দীর্ঘ গাছ যা উচ্চতায় ৩০ মিটার বা ১০০ ফুট পর্যন্ত পৌছতে পারে। তালের পাতা পাখার মত ছড়ানো তাই বোরাসাস গণের পাম গোত্রীয় গাছগুলিকে একত্রে ফ্যান-পাম বলা হয়।

তাল ভারতীয় উপমহাদেশীয় অনেক অঞ্চলেরই জনপ্রিয় গাছ কারণ এর প্রায় সব অঙ্গ থেকেই কিছু না কিছু কাজের জিনিস তৈরী হয়, প্রায় কিছুই ফেলা যায় না।

তাল পাতা দিয়ে ঘর ছাওয়া, হাতপাখা, তালপাতার চাটাই, মাদুর, আঁকার পট, লেখার পুঁথি, কুণ্ডলী, পুতুল ইত্যাদি বহুবিধ সামগ্রী তৈরী হয়।

তালের কাণ্ড দিয়েও বাড়ি, নৌকা, হাউস বোট ইত্যাদি তৈরী হয়।

## খাদ্যগুণ

তালের ফল এবং বীজ দুইই বাঙালির খাদ্য। তালের ফলের ঘন নির্যাস থেকে তাল ফুলুরি তৈরী হয়। কাঁচা ও পাকা দুই অবস্থা তেই তালের বীজ খাওয়া হয়। কচি তালের বীজের মধ্যে থাকে জলে ভরা তালশাঁস। আর পাকা তালের বীজ রেখে দিলে বীজ মধ্যস্থ শাঁস তালের আঁটিতে পরিণত হয়। তাল গাছের কাণ্ড থেকেও রস সংগ্রহ হয় এবং তা থেকে গুড়, পাটালি, মিছরি, তাড়ি (একপ্রকার চোলাই মদ) ইত্যাদি তৈরি হয়। তালে রয়েছে ভিটামিন এ, বি ও সি, জিংক, পটাশিয়াম, আয়রন ও ক্যালসিয়াম সহ আরো অনেক খনিজ উপাদান। এর সাথে আরো আছে অ্যান্টি অক্সিডেন্ট ও এ্যান্টি ইনফ্লামেটরি উপাদান। তবে তাল কেনার সময় নরম তাল কেনা উচিত। কারণ বেশি পাকা তাল হজম করতে সমস্যা হয়।

## তালের ছবি

চিত্র:Chestnut in Guntur.jpg|তালশাঁস
File:Borassus flabellifer fruit on tree.jpg
File:Borassus flabellifer fruit on the tree.JPG
File:Inde04 c (003)borassus flabellifer.JPG|পুরুষ তাল গাছের ফুল
File:Borassus flabellifer in Mumbai, India.JPG
File:Angkor-011 hg.jpg
File:Tal palm (Borassus flabellifer) seeds.jpg|তাল আঁটি


## তথ্যসূত্র

বিষয়শ্রেণী:বাংলাদেশের ফল
বিষয়শ্রেণী:বাংলার ফল
বিষয়শ্রেণী:বাংলার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:ক্রান্তীয় ফল
বিষয়শ্রেণী:এশিয়ায় উদ্ভূত ফল
বিষয়শ্রেণী:ভারতীয় রন্ধনশৈলী
বিষয়শ্রেণী:ইন্দোনেশীয় রন্ধনশৈলী
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
দরবেশ (মিষ্টি)

**দরবেশ** বাংলার তথা পশ্চিমবঙ্গের বর্ধমানের অন্যতম জনপ্রিয় মিষ্টান্ন। এটি মূলত বোঁদে থেকে প্রস্তুত লাড্ডু। এই লাড্ডুতে লাল, হলুদ ও সাদা এই তিনি রঙের বোঁদে ব্যবহার করা হত। কথিত আছে দরবেশদের আলখাল্লা নানা রঙের হত এবং যেহেতু এই লাড্ডুও নানা রঙের বোঁদে দিয়ে প্রস্তুত হত তাই এর নাম রাখা হয় দরবেশ। বর্তমানে দরবেশ সধারণত লাল ও হলুদ রঙের বোঁদে দিয়েই তৈরী করা হয়।

## জনপ্রিয়তা
বিখ্যাত কৌতুকাভিনেতা নবদ্বীপ হালদারের কৌতুকগীতি **শরীরটা আজ বেজায় খারাপ**-এ তিনি গেয়েছেন 

## আরও দেখুন
* বুন্দিয়া
* লাড্ডু

## তথ্যসূত্র

বিষয়শ্রেণী:বাংলার মিষ্টি
গাজরের হালুয়া

**গাজরের হালুয়া** (হিন্দি: गाजर का  हलवा, উর্দু/পাঞ্জাবি: گاجر کا حلوە) (কখনো কখনো **গাজরিলা** নামেও পরিচিত) এক প্রকারের মিষ্টি জাতীয় খাদ্য যা উত্তর ভারত এবং পাকিস্তানে অধিক ব্যবহৃত হয়। এটা গাজর বেটে বা ছেঁচে ক্ষীরের ভিতর দিয়ে তৈরি করা হয়। এর রঙ হয় লাল। গাজর এর হালুয়া বেশ সুস্বাদু। অনেক সময় এই হালুয়ার রং বাদামী ও হয়।

## উপকরণ
গাজর ৪০০ গ্রাম, দুধ এক লিটার, চিনি আধাকাপ, গুঁড়ো দুধ আধাকাপ, ঘি আধাকাপ, বাদাম কুচি তিন টেবিল চামচ ও কিসমিস সাজানোর জন্য।

## প্রস্তুত প্রণালি
প্রথমে গাজর দুধের মধ্যে সিদ্ধ করে নিতে হবে। দুধ শুকিয়ে গেলে চুলা থেকে নামিয়ে ঠাণ্ডা করে ব্লেন্ডারে ভাল করে ব্লেন্ড করে নিতে হবে। এবার একটি প্যানে ঘি দিয়ে তাতে ব্লেন্ড করা গাজর, গুঁড়ো দুধ, চিনি ও এলাচ একসঙ্গে মিশিয়ে নাড়তে হবে। হালুয়ার পানি শুকিয়ে গেলে চুলা থেকে নামিয়ে পাত্রে ঢেলে ঠাণ্ডা করে নিতে হবে। তারপর বাদাম কুচি ও কিশমিশ দিয়ে সাজিয়ে পরিবেশন করলেই হয়ে যাবে সুস্বাদু গাজরের হালুয়া।

## তথ্যসূত্র

বিষয়শ্রেণী:গাজরের পদ
বিষয়শ্রেণী:পাকিস্তানি রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:হালুয়া
বিষয়শ্রেণী:মিষ্টি খাবার
বিষয়শ্রেণী:ভারতীয় মিষ্টান্ন
বিষয়শ্রেণী:উত্তর ভারতীয় রন্ধনশৈলী
বিষয়শ্রেণী:পাকিস্তানি মিষ্টান্ন
বিষয়শ্রেণী:পাঞ্জাবি রন্ধনশৈলী
খেজুরের রস

thumb|খেজুরের রস সংগ্রহ করা হচ্ছে
**খেজুরের রস** বা **খেজুর রস** হল খেজুর গাছ থেকে সংগ্রহকৃত রস। সাধারণত মাটির হাড়ি দিয়ে খেজুরের রস সংগ্রহ করা হয়। তবে বর্তমানে অনেক ক্ষেত্রে মাটির বদলে প্লাস্টিক দিয়ে সংগ্রহ করা হয়।  খেজুরের রস দিয়ে ফিরনি, পায়েস এবং খেজুরের রস থেকে উৎপন্ন গুড় দিয়ে ভাঁপা পিঠা এবং গাঢ় রস দিয়ে তৈরি করা হয় মুড়ি, চিড়া, খই ও চিতই পিঠাসহ হরেক রকম পিঠাপুলি। খেজুরের রস পান করলে শরীরের দুর্বলতা দূর হয়। এতে উচ্চ প্রাকৃতিক চিনি এবং অন্যান্য প্রাকৃতিক উপাদান রয়েছে। তবে অনেক ক্ষেত্রে খেজুরের রস পান করলে স্বাস্থ্য ঝুঁকিতে পড়তে হয়।

## রস সংগ্রহ

খেজুর শুষ্ক ও মরু অঞ্চলের উদ্ভিদ হওয়ায় গঙ্গার নিম্ন অববাহিকার খেজুর গাছে যথেষ্ট শাঁসযুক্ত অর্থাৎ উৎকৃষ্ট খেজুর হয় না। তাই এটি খাদ্য হিসেবে খুব একটা ব্যবহার হয় না। তবে এই গাছের রস আকর্ষণীয়।

### গাছের বয়স
সাধারণত চার বছর বয়সের পর থেকে খেজুর গাছের রস আহরণ শুরু হয় যখন গাছে ১২-১৫টি পাতা থাকে। খেজুরের চিনি, গুণমান ইত্যাদির পরিমাণ মাটি, জলবায়ু এবং খেজুরের প্রকারের উপর নির্ভর করে। পুরুষ গাছ স্ত্রী গাছের চেয়ে বেশি রস দেয় এবং রসও তুলনায় বেশি মিষ্টি হয়।

### রস সংগ্রহের অনুকূল সময় ও আবহাওয়া

আশ্বিন মাসের তৃতীয় সপ্তাহ থেকে শুরু করে বৈশাখ মাসের প্রথম সপ্তাহ (অক্টোবর মাসের দ্বিতীয় সপ্তাহ থেকে এপ্রিলের মাঝামাঝি) পর্যন্ত রস সংগ্রহ করা হয়। ঠান্ডা আবহাওয়া, মেঘলা আকাশ ও কুয়াশাচ্ছন্ন সকাল পর্যাপ্ত রসের জন্য উপযোগী। এই সময়ে প্রাপ্ত রসের স্বাদও ভালো হয়। পৌষ-মাঘ মাসে (ডিসেম্বর থেকে জানুয়ারি) সবচেয়ে বেশি রস পাওয়া যায়। তাপমাত্রা বাড়ার সাথে সাথে রসের পরিমাণ ও মান কমতে থাকে।

### সংগ্রহ
খেজুর গাছ থেকে রস সংগ্রহ করতে খেজুর গাছের মাথার অংশকে ভালো করে পরিষ্কার করা হয়। এরপর পরিষ্কার সাদা অংশ কেটে বিশেষ কায়দায় ছোট-বড় কলসিতে রস সংগ্রহ করা হয়।

শীতের মৌসুমে প্রতিদিন বিকেল থেকে সন্ধ্যার মধ্যে গাছের মাথার সাদা অংশ পরিষ্কার করে গাছে হাড়ি ঝুলিয়ে দেওয়া হয়। সকাল হলে সেই হাড়ি নামিয়ে আনা হয়। রস দিয়ে পাটালি ও লালি গুড় তৈরি করে সাধারণত বিক্রি করে দেওয়া হয়। তবে গাছিরা যে হাড়ি ঝুলিয়ে রাখে তাতে অনেক সময় কীট পতঙ্গ প্রবেশ করে অস্বাস্থ্যকর রসে পরিণত করতে পারে।

## খেজুর রস থেকে তৈরি জনপ্রিয় খাদ্য

খেজুরের রস থেকে তরিই কিছু বিখ্যাত খাবার হল

* পাম চিনি,
* পিঠা,
* খেজুরের গুড়,
* রসগোল্লা
 
## তথ্যসূত্র

বিষয়শ্রেণী:খেজুরের পদ
বিষয়শ্রেণী:বাঙালি রন্ধনশৈলী
বড়দিদি

***বড়দিদি*** (প্রকাশকাল: সেপ্টেম্বর, ১৯০৭) শরৎচন্দ্র চট্টোপাধ্যায় রচিত প্রথম প্রকাশিত উপন্যাস। এই উপন্যাসে মোট দশটি পরিচ্ছেদ রয়েছে।

## প্রকাশের ইতিহাস

কলেজ ত্যাগ করার পর শরৎচন্দ্র চট্টোপাধ্যায় ভাগলপুর শহরের খঞ্জরপুর পল্লীতে তার প্রতিবেশী বিভূতিভূষণ ভট্টের বাড়িতে একটি সাহিত্যসভার আয়োজন করেছিলেন। এই সময় তিনি বেশ কিছু গল্প-উপন্যাস রচনা করেন, যেগুলি বিভূতিভূষণ ভট্টের বাড়িতে থাকত। শরৎচন্দ্রের বাল্যবন্ধু সাহিত্যিক সৌরীন্দ্রমোহন মুখোপাধ্যায় ভাগলপুর থেকে কলকাতা ফিরে যাওয়ার সময় শরৎচন্দ্রের অনুমতিতে সেই পাণ্ডুলিপিগুলি নিয়ে যান। পরে এই খাতাগুলি  বিভূতিভূষণ ভট্টকে ফেরত পাঠিয়ে দেওয়ার সময় তিনি বড়দিদি উপন্যাসটি টুকে নিয়ে একটি কপি নিজের কাছে রাখেন। ১৩১৪ বঙ্গাব্দের জ্যৈষ্ঠ মাসে ভারতী পত্রিকার সম্পাদিকা সরলা দেবী লাহোর থেকে কলকাতা ফিরে পত্রিকার ভার সৌরীন্দ্রমোহন মুখোপাধ্যায়ের ওপর অর্পণ করেন। তার আগ্রহে বৈশাখ, জ্যৈষ্ঠ ও আষাঢ় সংখ্যায় তিন ভাগে বড়দিদি প্রকাশিত হয়। প্রথম দুই সংখ্যায় লেখক হিসেবে শরৎচন্দ্র চট্টোপাধ্যায়ের নাম ঊহ্য রাখা হলে এই লেখা রবীন্দ্রনাথ ঠাকুরের কি না তা নিয়ে বিভ্রান্তি তৈরী হয়। আষাঢ় সংখ্যায় বড়দিদির লেখক হিসেবে শরৎচন্দ্রের নাম প্রকাশ করা হয়। ১৯১৩ খ্রিষ্টাব্দে যমুনা পত্রিকার সম্পাদক ফণীন্দ্রনাথ পাল শরৎচন্দ্রের নিষেধ সত্ত্বেও এই উপন্যাস পুস্তকাকারে প্রকাশ করেন। 

## তথ্যসূত্র

বিষয়শ্রেণী:বাংলা ভাষার উপন্যাস
বিষয়শ্রেণী:শরৎচন্দ্র চট্টোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
কৃষ্ণকান্তের উইল

**কৃষ্ণকান্তের উইল** বাংলা সাহিত্যের প্রাণপুরুষ বঙ্কিমচন্দ্র চট্টোপাধ্যায় রচিত একটি বাংলা উপন্যাস। উপন্যাসটি ১৮৭৮ সালে প্রথম প্রকাশিত হয়। রোহিনী, ভ্রমর এবং গোবিন্দলালের ত্রিভুজ প্রেমের কাহিনী বর্নিত হয়েছে কৃষ্ণকান্তের উইল উপন্যাসে। সামাজিক উপন্যাস। ১৮৮২ ও ১৮৮৪ সালে বঙ্গদর্শন পত্রিকার বিভিন্ন সংখ্যায় প্রকাশিত হয়। বঙ্কিমচন্দ্রের জীবিতকালে চারটি সংস্করণ প্রকাশিত হয়, যার মধ্যে সর্বশেষ সংস্করণ ১৮৯২ সালে মুদ্রিত।

উপন্যাসটির নাম কৃষ্ণকান্তের উইল হলেও, তিনি এখানে মুখ্য চরিত্র না। আসলে এরকম উপন্যাসে বাহ্যিক বিচরণগুলো দেখিয়ে মূলটাকে লুকিয়ে রাখা হয়। এখানে, মুখ্যচরিত্র কে তা বলা মুশকিল। আসলে কেউই আলাদাভাবে এখানে মুখ্য নয়।

জমিদার কৃষ্ণকান্ত তাঁর সারাজীবনের জমানো অর্থ মরার আগে তাঁর পুত্র-কন্যার মধ্যে ভাগ করে দিতে চান। কিন্তু তাঁর বড়পুত্র হরলাল এই ভাগবাটোয়ারা বর্জন করে নতুন উইল করার ফন্দি আঁটে। এই পর্যন্ত ঘটনার প্রারম্ভ।

বাকি ঘটনার অবতারনা হয় নতুন চরিত্রের দ্বারা। কৃষ্ণকান্তের ভ্রাতপুত্র গোবিন্দলাল, তাঁর পত্নী কালো- কুৎসিত ভ্রমর, আর সুন্দরী রুপবতী বিধবা রোহিনী। কাহিনী বাকি ঘটনাগুলো তাঁদের প্রেম অভিমান ঘিরেই গড়ে উঠেছে।

তবে, এতো বড় উপন্যাস পড়তে একটু সমস্যা হতে পারে। কারন, লেখক তাঁর শব্দচয়ন সাধুভাষায় করেছেন। এইপর্যন্ত দেখলে এটাকে সাধারন উপন্যাস বললেই চলে। কিন্তু, এর আসল রহস্য তো শেষের দিকে। এখানে, নায়ক আর খলনায়ক আলাদা নয় বরং একজনই। কে সে? আর, কার কাছেই বা গেলো কৃষ্ণকান্তের সম্পত্তি? কিভাবে উইলের ঘটনা থেকে প্রেম, আবার প্রেমের থেকে ত্যাগ হলো?

কৃষ্ণকান্তের উইল- কৃষ্ণকান্ত তার দুই ছেলেকে তিন আনা করে, স্ত্রী কন্যাকে এক আনা করে ও ভাইপো গোবিন্দলাল
কে আট আনা উইল করে ভালো চরিত্রের বলে। কিন্তু স্ত্রী ভ্রমর থাকা সত্ত্বেও, রোহিনী প্ররোচনা করলে প্রেমে পরে যায় গোবিন্দলাল এবং ভ্রমর বাবার অসুস্থতায়
বাবার বাড়ি গেলে পালিয়ে যায় তারা। পরে কৃষ্ণকান্ত রেগে ভ্রমরের নামে আট আনা উইল করে দেয়, এদিকে রোহিনীকে নায়ক চরিত্রহীনা হিসেবে পায় কারণ সে এখন আবার নিশাকরের প্রেমে পড়ে যায়। ফেরত এসে দেখে বউ মৃত্যুমুখে পতিত হয় 
স্বামীর শোকে। পরে সে গৃহত্যাগ করে ১২ বছর পর এক ঝলক বাড়ি এসে চিরতরে হারিয়ে যায় ভ্রমরের শোকে। 

ভালোবাসা কি রূপের মুগ্ধতায় হয়? বাহ্যিক রূপের আকর্ষণ তো শুধুই মোহ। কিন্তু ভালোবাসা তো চির স্নিগ্ধ। অন্যদিকে মোহ, সে তো এক কানাগলি যা চিরকালের নয়।

এই উপন্যাসের গোবিন্দলাল যতক্ষণে বুঝতে পারলো এ তো গুন নয় রূপ, এ তো ভ্রমর নয় রোহিণী, এ তো ভালোবাসা নয় মোহ, ততক্ষণে তার চিত্তবিনোদন, দুঃখবিনাশন, ন'বছর সাথে থাকা সতেরো বছরের বালিকাবধূকে সে কয়েক যোজন দূরে হারিয়ে ফেলেছে।

আমাদের চারপাশে হরলালের মতো এমন অনেক মানুষ আছে যাদের কাছে গুরুতর অন্যায়টাই ন্যায়। শঠতাই যাদের স্বভাব। স্বার্থ সিদ্ধির জন্য মানুষ যে কতটা অধম হতে পারে তার প্রকৃষ্ট উদাহরণ হরলাল। আবার ব্রক্ষ্মানন্দের মতো কিছু আশ্রিত মানুষও আছে যারা ঠিক মুনিবভক্তি নয় বরঞ্চ নিজেদের বিপদের কথা ভেবেই মুনিবের বিরুদ্ধে যেতে পারেনা কিন্তু লোভ সংবরণ করাটাও তাদের পক্ষে মুশকিল হয়ে পড়ে।
সময়ের কথা সময়ে বলে ফেলার মূল্য যে কতখানি তা বঙ্কিমচন্দ্র এই উপন্যাসের মাধ্যমে আমাদেরকে বুঝিয়ে দিয়েছেন। 

গোবিন্দলাল যদি তার কালিন্দী ভ্রমরকে একবার সেই রাত্রে উদ্যানগৃহে ঘটে যাওয়া ঘটনা খুলে বলতো তাহলে হয়তো উপন্যাসের শেষটা এমন নাও হতে পারতো। আবার হয়তো সবকিছুর পরেও ভ্রমরের ভক্তি, ভালোবাসা রোহিণীর রূপের কাছে হার মানতো। কারন ওইযে, আমরা বেশিরভাগ সময়ই রূপের পূজারী।

বিষয়শ্রেণী:বাংলা ভাষার উপন্যাস
বিষয়শ্রেণী:বঙ্কিমচন্দ্র চট্টোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
শুভদা

থাম্ব|''শুভদা'' ছবির ডিভিডি কভার
**শুভদা** শরৎচন্দ্র চট্টোপাধ্যায় রচিত উপন্যাস। উপন্যাসটি ১৯৩৮ সালের জুন মাসে লেখকের মৃত্যুর পরে প্রকাশিত হয়।

## চলচ্চিত্র
**[[শুভদা (চলচ্চিত্র)|শুভদা]]** ১৯৮৬-এর একটি বাংলাদেশী চলচ্চিত্র। জনপ্রিয়তম বাঙালি কথাসাহিত্যিক শরৎচন্দ্র চট্টোপাধ্যায় এর শুভদা উপন্যাস অবলম্বনে নির্মিত এই চলচ্চিত্রটি পরিচালনা করেছেন বাংলাদেশের বিখ্যাত চলচ্চিত্রকার চাষী নজরুল ইসলাম। ছবির নাম ভূমিকায় অভিনয় করেছেন আনোয়ারা, অন্যান্য চরিত্রে অভিনয় করেছেন রাজ্জাক, বুলবুল আহমেদ ও জিনাত।

## তথ্যসূত্র

বিষয়শ্রেণী:১৯৩৮-এর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:ভারতীয় উপন্যাস
বিষয়শ্রেণী:শরৎচন্দ্র চট্টোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
ফ্রাঙ্ক ল্যাম্পার্ড

**ফ্রাঙ্ক জেমস ল্যাম্পার্ড** ওবিই (; জন্ম: ২০ জুন ১৯৭৮; **ফ্রাঙ্ক ল্যাম্পার্ড** নামে সুপরিচিত) হলেন একজন পেশাদার ফুটবল ম্যানেজার এবং সাবেক ইংরেজ ফুটবল খেলোয়াড়। তিনি সর্বশেষ ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব এভারটনের ম্যানেজারের দায়িত্ব পালন করেছেন। তিনি তার খেলোয়াড়ি জীবনের অধিকাংশ সময় ইংল্যান্ডের পেশাদার ফুটবল ক্লাব চেলসি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেছেন।

## অর্জন

;ব্যক্তিগত:

* ইংল্যান্ডের বর্ষসেরা খেলোয়াড় (২০০৫)-১ম স্থান
* ফুটবল লেখক সমিতি এর বর্ষসেরা খেলোয়াড় (২০০৫)-১ম স্থান
* ফিফার বর্ষসেরা খেলোয়াড় (২০০৫)-২য় স্থান
* ইউরোপের বর্ষসেরা খেলোয়াড় (২০০৫)-২য় স্থান।

;ক্লাব:

* উয়েফা ইন্টারটোটো কাপ (১৯৯৮)
* এফএ প্রিমিয়ার এশিয়া কাপ (২০০৩)
* এফএ কমিউনিটি শিল্ড (২০০৫)
* লিগ কাপ (২০০৫)
* ইংলিশ প্রিমিয়ার লিগ (২০০৪-২০০৫,২০০৫-২০০৬)।

## তথ্যসূত্র

## বহিঃসংযোগ

বিষয়শ্রেণী:ইংরেজ পুরুষ ফুটবলার
বিষয়শ্রেণী:জীবিত ব্যক্তি
বিষয়শ্রেণী:১৯৭৮-এ জন্ম
বিষয়শ্রেণী:প্রিমিয়ার লিগের ম্যানেজার
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২১শ শতাব্দীর ইংরেজ ঔপন্যাসিক
বিষয়শ্রেণী:মেজর লিগ সকারের খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:রক্ষণশীল দল (যুক্তরাজ্য) এর ব্যক্তি
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:ইংরেজ আত্মজীবনীকার
বিষয়শ্রেণী:ইংরেজ শিশুসাহিত্যিক
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংরেজ ফুটবল ম্যানেজার
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:উয়েফা ইউরো ২০০৪ খেলোয়াড়
বিষয়শ্রেণী:চেলসি ফুটবল ক্লাবের ম্যানেজার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ব্রিটিশ আত্মজীবনীকার
বিষয়শ্রেণী:ইংরেজ প্রবাসী পুরুষ ফুটবলার
স্টিভেন জেরার্ড

**স্টিভেন জর্জ জেরার্ড** এমবিই (জন্ম ৩০ মে ১৯৮০) একজন ইংরেজ ফুটবল ম্যানেজার এবং প্রাক্তন খেলোয়াড়, যিনি সম্প্রতি প্রিমিয়ার লিগ ক্লাব অ্যাস্টন ভিলা ম্যানেজারের দায়িত্ব পালন করেছেন। স্টিভেন জেরার্ড তার প্রজন্মের অন্যতম সেরা খেলোয়াড়। জেরার্ড তার ক্যারিয়ারের বেশিরভাগ সময় কাটিয়েছেন লিভারপুলে এবং ইংল্যান্ড জাতীয় দলের একজন কেন্দ্রীয় মধ্যমাঠের খেলোয়াড় হিসেবে। মধ্যমাঠের খেলোয়াড় হলেও দলের প্রয়োজনে আক্রমণভাগ এমনকি রক্ষনভাগেও খেলে থাকেন। তিনি ক্লাব এবং জাতীয় দলের অধিনায়ক ছিলেন।

## অর্জন
ব্যক্তিগত:

পিএফএ সেরা খেলোয়াড় (২০০৬)

উয়েফা চ্যাম্পিয়নস লিগ সেরা খেলোয়াড় (২০০৪-২০০৫)

পিএফএ সেরা তরুণ খেলোয়াড় (২০০১)

ক্লাব:

এফএ কাপ (২০০০-২০০১,২০০৫-২০০৬)

উয়েফা চ্যাম্পিয়নস লিগ (২০০৪-২০০৫)

লিগ কাপ (২০০০-২০০১,২০০২-২০০৩)

ইউরোপিয়ান সুপার কাপ (২০০১-২০০২)

চ্যারিটি শিল্ড (২০০১-২০০২)

উয়েফা কাপ (২০০০-২০০১)

## গোলসংখ্যা
২০১৫ সালের জুন পর্যন্ত হিসাব।

আন্তর্জাতিক-১১৪ ম্যাচে ২১ গোল।

ক্লাব ম্যাচ-৫০৪ ম্যাচে ১২০ গোল।

## তথ্যসূত্র

## বহিঃসংযোগ

বিষয়শ্রেণী:ইংরেজ পুরুষ ফুটবলার
বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিভারপুল ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:মেজর লিগ সকারের খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:ইংরেজ আত্মজীবনীকার
বিষয়শ্রেণী:ইংরেজ ফুটবল ম্যানেজার
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:উয়েফা ইউরো ২০০০ খেলোয়াড়
বিষয়শ্রেণী:উয়েফা ইউরো ২০০৪ খেলোয়াড়
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:প্রিমিয়ার লিগের ম্যানেজার
বিষয়শ্রেণী:এলএ গ্যালাক্সির ফুটবলার
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ব্রিটিশ আত্মজীবনীকার
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ প্রবাসী পুরুষ ফুটবলার
গণদেবতা

**গণদেবতা** বাংলা ভাষার অন্যতম কথাসাহিত্যিক তারাশংকর বন্দ্যোপাধ্যায় রচিত একটি বিখ্যাত ও জনপ্রিয় উপন্যাস । ১৯৪২ খ্রিষ্টাব্দে প্রকাশিত মহাকাব্যিক পটভূমির এই উপন্যাসের বিষয়বন্তু বিভাগোত্তর ভারতবর্ষের সমাজ ব্যবস্থা এবং স্বাধীনতা আন্দোলন ও শিল্পায়নের পরিপ্রেক্ষিত গ্রামীণ সমাজের বিবর্তন। বিংশ শতাব্দীর সর্বাধিক গুরুত্বপূর্ণ বাংলা উপন্যাসের একটি বলে বিবেচিত এই উপন্যাসটি বহুভাষায় অনূদিত হয়েছে। ১৯৬৬ খ্রিষ্টাব্দে এই উপন্যাসটিকে ভারতের সর্বোচ্চ সাহিত্য পুরস্কার জ্ঞানপীঠ পুরস্কারে ভূষিত করা হয়। ১৯৭৯ খ্রিষ্টাব্দে তরুণ মজুমদার এই উপন্যাসের কাহিনী উপজীব্য করে *[[গণদেবতা (চলচ্চিত্র)|গণদেবতা]]* শিরোনামে একটি চলচ্চিত্র নির্মাণ করেন।  উল্লেখ্য যে, ১৯৪৩ খ্রিষ্টাব্দে প্রকাশিত *পঞ্চগ্রাম* উপন্যাসটিকে পরবর্তীকালে গণদেবতা'র অবিচ্ছেদ্য অংশ হিসাবে বিবেচনা করা হয়।

## আখ্যানভাগ

## সমালোচনা
তারাশংকরের "গণদেবতা" উপন্যাসটিকে কালোত্তীর্ণ বিচেনা করা হয়। একজন সমালোচক বলেছেন, "গণদেবতা-পঞ্চগ্রাম উপন্যাসে দ্বারক চৌধুরীর ট্রাজিক পরিণতিতে কিংবা হিরু পালের শ্রীহরি ঘোষরূপে অবিশ্বাস্য গোত্রান্তরে তারাশঙ্কর এ সত্যই প্রকাশ করেছেন। সংগৃহীত অগাধ বিত্ত এবং সে সূত্রে অর্জিত অমিত প্রতাপই বর্ণগত শ্রেণীভেদের মূলে আঘাত হানতে ছিরু পালকে প্ররোচিত করেছে। তারাশঙ্কর বোঝাতে চেয়েছেন অবক্ষয়-উন্মুখ সমাজে যে নবপ্রেরণা ক্রমশঃ সঞ্চারিত হচ্ছে, তার নিয়ামক অর্থ বা বিত্ত। 

## তথ্যসূত্র


বিষয়শ্রেণী:বাংলা ভাষার উপন্যাস
বিষয়শ্রেণী:১৯৪২-এর উপন্যাস
বিষয়শ্রেণী:তারাশঙ্কর বন্দ্যোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:জ্ঞানপীঠ পুরস্কারপ্রাপ্ত উপন্যাস
বিষয়শ্রেণী:পশ্চিমবঙ্গের উপন্যাস
জলসাঘর (চলচ্চিত্র)

***জলসাঘর*** তারাশংকর বন্দোপাধ্যায়ের কাহিনী নিয়ে ১৯৫৮ সালে নির্মিত বিখ্যাত পরিচালক সত্যজিৎ রায়ের চতুর্থ চলচ্চিত্র। ছবির শুটিং হয় মুর্শিদাবাদ থেকে ১০ কিমি দূরে নিমতাতা গ্রামের *নিমতিতা রাজবাড়ী*তে। এতে অভিনয় করেছেন ছবি বিশ্বাস, পদ্মা দেবী, পিনাকী সেনগুপ্ত, গঙ্গাপদ বসু, কালী সরকার, এবং উস্তাদ বিসমিল্লাহ খান। চলচ্চিত্রটি ৬ষ্ঠ জাতীয় চলচ্চিত্র পুরস্কারে দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য সর্বভারতীয় মেধার সনদ ও শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য মেধার সনদ অর্জন করে।

## কাহিনী
কাহিনীর পুরোটাজুড়েই আছে জমিদার বিশ্বম্ভর বাবুর পতন। অতীত জমিদারির প্রচন্ড দাপট আর নেই। কিন্তু জমিদার বাবুর দম্ভ ও অহংকার আছে। ছবিতে জামিদারের অহংকারকে একটু নমনীয়ভাবে উপস্থাপনের চেষ্টা করা হয়েছে। জমিদারের সংগীতের প্রতি অনুরাগ আছে। গল্পের শেষে বিশ্বম্ভর বাবুর করুন পরিনতি দেখান হয়।

## অভিনয়
* ছবি বিশ্বাস – বিশ্বম্ভর রায়
* পদ্মা দেবী – মহামায়া, রায়ের স্ত্রী
* পিনাকি সেন গুপ্ত – খোকা, রায়ের ছেলে
* গঙ্গাপদ বসু – মাহিম গাঙ্গুলি, প্রতিবেশী
* তুলসী লাহিড়ী – রায়ের স্টেট ম্যানেজার
* কালি শঙ্কর – অনন্ত, রায়ের চাকর
* ওস্তাদ ওয়াহেদ খান – ওস্তাদ উজির খান, গায়ক
* রোশন কুমারী – কৃষ্ণা বাঈ, নর্তকী
* বেগম আখতার – দুর্গা বাঈ, গায়িকা

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৫৮-এর চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:তারাশঙ্কর বন্দ্যোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:ভারতীয় সামন্ততন্ত্র
বিষয়শ্রেণী:জমিদার সম্পর্কে চলচ্চিত্র
বিষয়শ্রেণী:পশ্চিমবঙ্গের পটভূমিতে চলচ্চিত্র
বিষয়শ্রেণী:পশ্চিমবঙ্গে ধারণকৃত চলচ্চিত্র
বিষয়শ্রেণী:দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
পথের দাবী

***পথের দাবী*** বিংশ শতাব্দীর প্রথমভাগের অন্যতম বাঙ্গালী কথাসাহিত্যিক শরৎচন্দ্র চট্টোপাধ্যায় কর্তৃক বিরচিত একটি জনপ্রিয় উপন্যাস। এ উপন্যাসটি ১৯২৬ খ্রিষ্টাব্দের আগস্ট মাসে সর্বপ্রথম  প্রকাশিত হয়েছিল। ভারতে ব্রিটিশ ঔপনিবেশিক শাসনের বিরুদ্ধে এক অসাধারণ বিপ্লবী সব্যসাচী ও তার সাথীদের সংগ্রামের কাহিনী নিয়ে ব্রিটিশ শাসনামলে লিখিত একটি রাজনৈতিক ও সাহসী উপন্যাস। যেটি ব্রিটিশ শাসিত ভারতে নিষিদ্ধ হয়েছিল।

## ইতিহাস
পথের দাবী ধারাবাহিক ভাবে বঙ্গবাণী পত্রিকায় বের হত। স্যার আশুতোষ মুখোপাধ্যায়ের বাড়ি ছিল পত্রিকার অফিস। পুলিশ কমিশনারের চিঠি ও নোট অনুযায়ী তদানিন্তন চিফ সেক্রেটারি পথের দাবীকে 'বিষময়' বলে উল্লেখ করেন। ১৯২৬ সালের ১১ ডিসেম্বর এডভোকেট জেনারেল ব্রজেন্দ্রনাথ মিত্র মত দেন যে পথের দাবী দেশদ্রোহকর ও বাজেয়াপ্তযোগ্য। ১৯২৭ এর ৪ জানুয়ারি প্রকাশিত গেজেটে পথের দাবী নিষিদ্ধ হয়। সারা দেশ জুড়ে এই নিষিদ্ধকরণের বিরুদ্ধে প্রতিবাদ ধ্বনিত হয়েছিল। আইনসভাতে সুভাষচন্দ্র বসু ও হরেন্দ্রনাথ চৌধুরী প্রশ্ন তোলেন নিষিদ্ধকরণের যৌক্তিকতা নিয়ে।

## চলচ্চিত্র
১৯৭৭ সালে পথের দাবী সব্যসাচী নামে চলচ্চিত্রায়িত হয়। পরিচালক পীযুষ বোস। অভিনয় করেন উত্তম কুমার, সুপ্রিয়া দেবী, অনিল চ্যাটার্জী, তরুণকুমার প্রমুখ।

## তথ্যসূত্র

## আরও পড়ুন
An Evaluation of Saratchandra

বিষয়শ্রেণী:বাংলা ভাষার উপন্যাস
বিষয়শ্রেণী:শরৎচন্দ্র চট্টোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:২০শ শতাব্দীর ভারতীয় উপন্যাস
বিষয়শ্রেণী:বাংলা সাহিত্য
ঝিংগা

**ঝিঙা** (), **ভিয়েতনামী ধুন্দল**, **ভিয়েতনামী লাউ**, বা **চীনা অক্রা** একটি গ্রীষ্মমণ্ডলীয় বর্গ এবং উপ-গ্রীষ্মমণ্ডলীয় লতাজাতীয় উদ্ভিদ যা শসা কিউকুয়াবিটাশা পরিবারে শ্রেণিবদ্ধ করা হয়েছে।

ঝিঙা সাধারণত দুই প্রজাতির হয়, যথা,  luffa aegyptiaca এবং luffa acutangula। ধুন্দল মূলত সবজি হিসাবে চাষ করা হয়। সবজি হিসাবে খাবারের জন্য কচি অবস্থায় সংগ্রহ করা হয়। এই সবজি চীন ও ভিয়েতনামের অতি জনপ্রিয়। ধুন্দল বুড়ো হয়ে গেলে তখন এটা খুব আঁশাল হয়ে যায়। ধুন্দল সাধারণত বর্ষজীবী, ফেব্রুয়ারি-মে তে পাওয়া যায়। ৬"-১৮" পর্যন্ত দীর্ঘ হতে পারে।

১৮শ-শতাব্দীতে ইউরোপীয় উদ্ভিদবিজ্ঞানী মিশরীয় আরবি নাম لوف লুফ থেকে এর ইংরেজি নামকরণ করেন।
## ব্যবহার

ঝিঙা বা ঝিঙের ফল সাধারণত সবজি হিসেবে ব্যবহৃত হয়। তরকারি রান্নার জন্য কচি ঝিঙে ব্যবহার করা হয়। ঝিঙে পেকে গেলে আঁশগুলো সুদৃঢ় হয়।পাকা ঝিঙের ছিবড়া স্নান করার সময় গা ঘষতে কাজে লাগে।
ঝিঙে ফুল ভাদু পুজোতে ব্যবহার করা হয়।
অনেক সময় এই ফুল বেসন দিয়ে ভেজে খাওয়া হয়।

## গ্যালারি

File:ঝিঙে ফুল.jpg|ঝিঙে ফুল।
File:Natural loofah luffa sponges on an organic farm in Israel.jpg|A bag of luffa fruits.
Image:Luffa acutangula seeds.jpg|*Luffa acutangula* seeds. Each division of the ruler is 1&nbsp;mm. Seeds of *Luffa aegyptica* look very similar.
Image:Luffa sponge.png|A luffa sponge whose coarse texture helps with skin polishing.
Image:Spongegourd.jpg|*[[Luffa aegyptiaca]]* sponge section magnified 100 times
File:Luffa_cylindrica1.jpg|Habitus of the vine
File:Luffa aegyptiaca MHNT.BOT.2011.3.94.jpg|*Luffa aegyptiaca* - MHNT
File:Luffa operculata MHNT.BOT.2011.3.93.jpg|*Luffa operculata* - MHNT
চিত্র:ঝিঙে চাষ.jpg|খুলনা জেলায় রাস্তার পাশে ঝিঙে চাষের দৃশ্য
File:Lufa flowers.jpg|thumb|ঝিঙে ফুল


## তথ্যসূত্র

## বহিঃসংযোগ
* Multilingual taxonomic information at the University of Melbourne
* Luffa aegyptiaca at Floridata
* Luffa Information
* Egyptian Luffa Information

বিষয়শ্রেণী:বাংলার সবজি
বিষয়শ্রেণী:সবজি
বিষয়শ্রেণী:ফলমূল সবজি
লাল শাক

**লাল শাক** এক প্রকারের শাক বা পাতা সবজি, যার পাতা সবজি হিসেবে খাওয়া হয়। এই শাক আগে শুধুমাত্র শীতকালে পাওয়া গেলেও বর্তমানে এটি সারাবছরই পাওয়া যায়। এর রং লাল এবং রান্নার পর এটি থেকে লাল রং বের হতে দেখা যায়। এই সবজি ৬"-১২" হয়। গাছের কাণ্ড থেকে ভেঙে নিয়ে আসার পর ভাঙা কাণ্ড হতে পুনরায় নতুন গাছ গজায়।

## উপকারিতা
লালশাক দেখতে লালচে - গোলাপি ধরনের হয়ে থাকে। হিমোগ্লোবিনে পূর্ণ এই শাক। আমাদের দেশে অতি পরিচিত শাকগুলোর মধ্যে লালশাক এর তুলনা মেলা ভার। এই লাল শাক আমাদের শরীরে রক্ত তৈরি করে সবচেয়ে বেশি । খাবার চিবাতে পারে এমন শিশুদের জন্য লালশাক ভীষণ উপকারী। কারণ, শিশুদের আয়রন, আয়োডিন দরকার হয় প্রচুর পরিমাণে। আর লালশাক আয়রনের উৎকৃষ্ট উৎস। আস্তে আস্তে শিশুর পেটের ও হজমশক্তির অবস্থা বুঝে পরিমাণ বাড়াতে পারেন। বাড়ন্ত শিশু, পূর্ণ বয়স্কদের জন্যও বয়ে আনে সুফল। অ্যানিমিয়া অর্থাৎ রক্তশূন্যতা, নিম্ন রক্তচাপ মানে লো - ব্লাড প্রেশার, দুর্বলতা, ক্রমশ শক্তি কমে যাওয়া, ডায়াবেটিস রোগী, অস্টিও আর্থ্রাইটিসের সমস্যায় লালশাক পালন করে অপরিহার্য ভূমিকা।গর্ভবতী অবস্থা থেকে শিশুর জন্ম ও মাতৃদুগ্ধ পান পর্যন্ত লালশাক ভীষণ জরুরি। তবে এখানেও খেয়াল রাখা দরকার, বেশির ভাগ গর্ভবতী মায়ের প্রচুর পরিমাণে গ্যাস ও অ্যাসিডিটির সমস্যা থাকে। তাই দুপুরে শাক খাওয়াই ভালো। কারণ, ইনটেসটাইন, অর্থাৎ খাবার হজমকারী জরুরি নালিবিশিষ্ট অঙ্গ অধিক রাতে কাজ করে না। সকাল থেকে রাত পর্যন্ত সচল থাকে বেশি। আর রাতে শাক পরিহার করাই ভালো।মেনোপোজ, মানে মাসিক চিরতরে বন্ধ হয়ে যাওয়া। মেনোপোজ হওয়া নারীদের হাড় দুর্বল হয়ে আসে। ত্বক ও চুলে আসে বৈরী ভাব। ভঙ্গুর হতে থাকে নখ। শরীরে দেখা যায় আয়রন ও ক্যালসিয়ামের ঘাটতি। লালশাক এ অবস্থায় হতে পারে উপকারী বন্ধু। দেহে রক্ত বাড়াবে আর ত্বক, চুল ও নখের পুষ্টি জোগাবে। পুষ্টিমূল্য বিচারে শিশু থেকে বৃদ্ধ পর্যন্ত সবার জন্যই লালশাক উপকারী।
## চিত্রশালা


File:Elephant Head Amaranth.jpg|ঢাকার একটি বাজারে লাল শাক
File:লাল শাক.jpg|লাল শাকের গাছ


## তথ্যসূত্র

বিষয়শ্রেণী:শাক
বিষয়শ্রেণী:সবজির পদ
বিজয় সরণি

**বিজয় সরণি** ঢাকা শহরের একটি প্রধান এবং গুরুত্বপূর্ণ সড়ক। এটি ফার্মগেট থেকে পুরাতন বিমানবন্দরের মাঝামাঝি সনি র‌্যাংগস ভবন হতে খামারবাড়ি হতে রোকেয়া সরণীকে আড়াআড়ি সংযুক্ত করেছে। ব্যস্ত সড়ক, এক মাথায় ম্যুরাল বিজয় সরণি ফোয়ারা ও অন্য মাথায় একটি জঙ্গি বিমান সড়ক দ্বীপে বসানো আছে। এর এক পাশে নভোথিয়েটার এবং সামরিক জাদুঘর অবস্থিত।

## উল্লেখযোগ্য স্থাপনা
এই সড়কের আশেপাশে অবস্থিত কিছু উল্লেখযোগ্য স্থাপনা হলো:
* বিজয় সরণি ফোয়ারা
* বিজয় সরণি মেট্রো স্টেশন
* নভোথিয়েটার
* বাংলাদেশ সামরিক জাদুঘর
* মৃত্যুঞ্জয়ী প্রাঙ্গণ

## চিত্রশালা

File:জঙ্গি বিমান.jpg|জঙ্গি বিমান
File:Bijoy Sarani metro station 4.jpg|বিজয় সরণি মেট্রো স্টেশন


## তথ্যসূত্র

## বহিঃসংযোগ
* 

বিষয়শ্রেণী:ঢাকার রাস্তা
নভোথিয়েটার, ঢাকা

**নভোথিয়েটার, ঢাকা** (পূর্বনাম: **ভাসানী নভো থিয়েটার** বা **বঙ্গবন্ধু শেখ মুজিবুর রহমান নভোথিয়েটার**) বাংলাদেশের রাজধানী ঢাকা শহরের বিজয় সরনিতে অবস্থিত একটি স্থাপনা। এখানে নভোমন্ডল সম্পর্কে বিস্তারিত জানার জন্য এবং নভো মন্ডলের ধারণা পাওয়ার জন্য কৃত্রিম নভোমন্ডল তৈরি করা আছে। ৫.৪ একর জায়গায় স্থাপিত নভোথিয়েটারটি বিজ্ঞান ও প্রযুক্তি মন্ত্রণালয়ের পরিচালনায় চলছে।

thumb|নভোথিয়েটার

## ইতিহাস
১৯৯৫ সালে গৃহীত সরকারি পরিকল্পনা অনুযায়ী বাংলাদেশ সরকার এটি স্থাপনের ব্যবস্থা নেন। এর নকশা করেন তৎকালীন গণপূর্ত অধিদপ্তরের উপপ্রধান আলী ইমাম। নকশাটি ১৯৯৭ সালের ১৭ মার্চ অনুষ্ঠিত একনেকের বৈঠকে অনুমোদিত হয় এবং ২০০০ সালের ১৭ জুলাই এর নির্মাণকাজ আরম্ভ হয়। শুরুতে ঢাকার আগারগাঁওয়ে জাতীয় বিজ্ঞান ও প্রযুক্তি জাদুঘরের পাশে এটি স্থাপিত হবার কথা ছিল। এর যন্ত্রপাতি স্থাপনসহ ভেতরের সব গুরুত্বপূর্ণ কারিগরী কাজ জাপানের অপটিকস্ ম্যানুফ্যাকচারিং কোম্পানি করেছে। স্থাপনা নির্মাণ করেছে বাংলাদেশী মাসুদ এন্ড কোম্পানি। বাংলাদেশ প্রকৌশল বিশ্ববিদ্যালয়ের অধ্যপক আলমগীর হাবিবের নেতৃত্বে একটি উপদেষ্টা কমিটি নির্মাণকাজ তদারকীতে অংশ নেয়। ২০০০ সালের ১৭ জুলাই থেকে ২০০১ সালের ৭ নভেম্বর পর্যন্ত কাজ করার পর তা বন্ধ হয় এবং পরে ২০০২ সালের মাঝামাঝি পুনরায় চালু হয়ে ২০০৩ সালের মে মাসে এর নির্মাণকাজ শেষ হয় এবং ২০০৪ সালের ২৫ সেপ্টেম্বর তারিখে গণপ্রজাতন্ত্রী বাংলাদেশ সরকারের প্রধানমন্ত্রী বেগম খালেদা জিয়া তা উদ্বোধন করেন। এটির নির্মাণব্যয় ১২০ কোটি টাকা।

২০২৫ সালের ২০ মার্চ বাংলাদেশের অন্তর্বর্তীকালীন সরকার অধ্যাদেশের মাধ্যমে নভোথিয়েটারটির নাম বঙ্গবন্ধু শেখ মুজিবুর রহমান নভোথিয়েটার থেকে পরিবর্তন করে নভোথিয়েটার নামকরণ করে।

## স্থাপত্যশৈলী ও নকশা
স্থপতি আলী ইমাম এই নভো থিয়েটারটির নকশা প্রণয়ন করেন। প্রাচীণ ধ্রুপদী ও আধুনিক নির্মাণরীতির মিশ্রণ অনুসৃত হয়েছে এ নভোথিয়েটারে। সপ্তর্ষীমণ্ডলের সাতটি তারাসহ সাত সংখ্যার বিশেষ গুরুত্ব আছে জ্যোতির্বিজ্ঞানে। এরই প্রতীকী রূপায়ন হিসেবে মূল ভবনের সামনের অংশে দুইপাশে সাতটি করে মোট ১৪টি ফ্রি হাইট রোমান কলাম আছে যার উচ্চতা ৪০ ফুট। ৩২ মিটার ব্যসার্ধ বিশিষ্ট মূল ডোমটির উচ্চতা ৫ তলার সমান। এতে আছে একটি স্পেস থিয়েটার গেম (২৭৫ আসন), একটি রাইড সিমুলেটর (৩০ আসন), চলচ্চিত্র ও স্লাইড প্রদর্শন সুবিধাসহ সম্মেলন কক্ষ প্রভৃতী। নভোথিয়েটারের তিনটি তলা মাটির নিচে এবং দুইটি তলা মাটির উপরে। প্রতিবন্ধীদের জন্য পূর্বদিকে রয়েছে আলাদা সিঁড়ি আর মাটির নিচের দুটি তলায় রয়েছে বিশ্বের সেরা বিজ্ঞানীদের পরিচিতি এবং আলোকচিত্র। 

## তথ্যসূত্র
*ঢাকায় নভোথিয়েটার - আশিক উর রহমান শুভ। দৈনিক জনকণ্ঠ। ৮ অক্টোবর, ২০০৪। 
*ঢাকা নভোথিয়েটার স্বপ্নময় বাস্তবের জগৎ - হামিদুল ইসলাম। কিশোর কণ্ঠ। সেপ্টেম্বর - ২০০৪। পৃষ্ঠা - ১৪। 


## বহিঃসংযোগ
* 

বিষয়শ্রেণী:ঢাকার স্থাপত্য
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:২০০৩-এ বাংলাদেশে প্রতিষ্ঠিত
বিষয়শ্রেণী:ঢাকার ভবন ও স্থাপনা
বিষয়শ্রেণী:২০০৪-এ বাংলাদেশে প্রতিষ্ঠিত
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:ঢাকা ভিত্তিক সংগঠন
আসাদ গেট

300px|থাম্ব|আসাদ গেট
**আসাদ গেট** বাংলাদেশের রাজধানী ঢাকা শহরের লালমাটিয়ায় অবস্থিত একটি তোরণ। এই তোরণের নাম অনুযায়ী ঐ জায়গার নাম আসাদগেট হয়ে গেছে। এই রাস্তা আসাদগেট থেকে মোহাম্মদপুর চলে গিয়েছে। এটি জাতীয় সংসদ ভবনের ডান পার্শ্বে অবস্থিত।

## ইতিহাস
এর আগের নাম আইয়ুব গেট। পাকিস্তানের রাষ্ট্রপতি আইয়ুব খান ঢাকায় এসে মোহাম্মদপুর এলাকার প্রথম পনেরটি বাড়ি কিছু পরিবারের জন্য বরাদ্দ করেন। সেই কারণেই মোহাম্মদপুর এলাকার প্রধান রাস্তার প্রধানগেটটির নামকরণ করা হয়েছিল আইয়ুব গেট।
১৯৬৯ সালে ১১ দফা দাবী আদায়ের গণ আন্দোলনে ২০ জানুয়ারি তারিখে পুলিশের গুলিতে শহীদ হন ছাত্রনেতা আমানুল্লাহ আসাদুজ্জামান। শহীদ আসাদের রক্তমাখা শার্ট নিয়ে পরদিন রাজধানী ঢাকায় বের হয় শোক মিছিল। বিক্ষুদ্ধ জনতা সেই সময়ই ছুটে যান মোহাম্মদপুর তৎকালীন আইয়ুব গেটের সামনে এবং প্রতিবাদের ক্ষুদ্ধ প্রতীক হিসাবে আইয়ুব গেটের নামফলক গুড়িয়ে দিয়ে রক্ত দিয়েই লেখেন আসাদ গেট। আসাদের স্মৃতি রক্ষার জন্য ঢাকাবাসী আইয়ুব গেটের নাম পরিবর্তন করে আসাদ গেট রাখেন।

## তথ্যসূত্র

বিষয়শ্রেণী:ঢাকার রাস্তা
বিষয়শ্রেণী:ঢাকার তোরণ
বিয়ারনে স্ট্রোভস্ট্রুপ

**বিয়ারনে স্ট্রোভস্ট্রুপ** () (জন্ম ৩০শে ডিসেম্বর, ১৯৫০, আরহাস, ডেনমার্ক) একজন ডেনীয় কম্পিউটার বিজ্ঞানী এবং টেক্সাস এ অ্যান্ড এম ইউনিভার্সিটি-এর কলেজ অফ ইঞ্জিনিয়ারিং এর কম্পিউটার বিজ্ঞান বিভাগের চেয়ার অধ্যাপক। তিনি সি++ নামের প্রোগ্রামিং ভাষাটি উদ্ভাবন করার জন্য সর্বাধিক পরিচিতি পেয়েছেন। ইংরেজিতে তার নামের উচ্চারণ মোটামুটিভাবে এরকম "B-yar-ne Strov-stroop" http://www.research.att.com/~bs/pronounciation.wav

স্ট্রোভস্ট্রুপ সি++ এর উদ্ভাবন ও উন্নয়নে তার অবদান সম্পর্কে বলেছেন, "সি++ উদ্ভাবন করেছি, এর প্রথমদিককার সংজ্ঞাগুলি লিখেছি, এবং এটা সর্বপ্রথম বাস্তবায়ন করেছি... সি++ এর জন্য নির্মাণ শর্তাবলী নির্ধারণ করেছি, এর প্রধান সব সুবিধাগুলি যুক্ত করেছি এবং সি++ স্ট্যান্ডার্ড কমিটিতে বিস্তারিত প্রস্তাবনাগুলির সম্পাদনার কাজ করেছি।" স্ট্রোভস্ট্রুপ সি++ ভাষাটির উপর যে বইটি লিখেছেন, অনেকে সেটাকে এই বিষয়ের আদর্শ গ্রন্থ বলে বিবেচনা করে থাকেন। বর্তমানে তার *[https://web.archive.org/web/20061023020426/http://public.research.att.com/~bs/3rd.html The C++ Programming Language]* বইটির তৃতীয় সংস্করণ চালু আছে। সি++ স্ট্যান্ডার্ড কমিটি কর্তৃক সম্পন্ন সি++ ভাষাটির সংস্কারসমূহের সাথে সামঞ্জস্য রেখে বইটা দুবার পরিমার্জন করা হয়েছে।

স্ট্রোভস্ট্রুপ গণিত এবং কম্পিউটার বিজ্ঞানে ১৯৭৫ সালে ডেনমার্কের আরহাস বিশ্ববিদ্যালয় থেকে *ক্যান্ড. সায়েন্ট.* ডিগ্রী (মাস্টার্স ডিগ্রীর ডেনীয় নাম) অর্জন করেন। তিনি ১৯৭৯ সালে ইংল্যান্ডের কেমব্রিজ বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রী অর্জন করেন। আগে তিনি এটিঅ্যান্ডটি গবেষণাগারের বৃহৎ মাত্রার প্রোগ্রামিং গবেষণা বিভাগের প্রধান হিসাবে এর সৃষ্টিলগ্ন থেকে ২০০২ সাল পর্যন্ত কর্মরত ছিলেন। বর্তমানে তিনি টেক্সাস এ অ্যান্ড এম বিশ্ববিদ্যালয়ের একজন অধ্যাপক এবং কম্পিউটার বিজ্ঞানের কলেজ অফ ইঞ্জিনিয়ারিং-এর চেয়ারে আসীন আছেন।

* ২০০৪ - আই ই ই ই কম্পিউটার সোসাইটি ২০০৪ কম্পিউটার উদ্যোক্তা পুরস্কার

## প্রকাশিত গ্রন্থাবলি
* *[[The C++ Programming Language]]* by Bjarne Stroustrup - Addison-Wesley Pub Co; 3rd edition (February 15, 2000); 
* *[[The Design and Evolution of C++]]* by Bjarne Stroustrup - Addison-Wesley Pub Co; 1st edition (March 29, 1994); 
* *[[The Annotated C++ Reference Manual]]* by Margaret A. Ellis & Bjarne Stroustrup - Addison-Wesley Pub Co; (January 1, 1990); 

## বহিঃসংযোগ
* বিয়ারনে স্ট্রোভস্ট্রুপের মুখ্যপাতা	 
* বিয়ারনে স্ট্রোভস্ট্রুপের সাথে সাক্ষাত করুন (ভিডিও) 	 
* বিয়ারনে স্ট্রোভস্ট্রুপের সাথে সাক্ষাতসমূহের তালিকা	 
* আই ই ই ই'র ''কম্পিউটার'' সাময়িকীর সাথে একটি নকল সাক্ষাতকারের প্রতিলিপি 
* আসল স্ট্রোভস্ট্রুপ-সাক্ষাতকার (আই ই ই ই'র ''কম্পিউটার'' সাময়িকী জুন ১৯৯৮)

বিষয়শ্রেণী:ডেনীয় কম্পিউটার বিজ্ঞানী
বিষয়শ্রেণী:১৯৫০-এ জন্ম
বিষয়শ্রেণী:টেক্সাস এ অ্যান্ড এম ইউনিভার্সিটির শিক্ষক
বিষয়শ্রেণী:গ্রেস মারে হপার অ্যাওয়ার্ড বিজয়ী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য

বিষয়শ্রেণী:সি++
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:জীবিত ব্যক্তি
জামরুল

**জামরুল** (পাইন্যাল ফল) এর বৈজ্ঞানিক নাম: *Syzygium samarangense*, ইংরেজি নাম:*Champoo* (থাই ভাষা থেকে), *wax apple*, *love apple*, *java apple*, *royal apple*, *bellfruit*, *Jamaican apple*, *water apple*, *mountain apple*, *cloud apple*, *wax jambu*, *rose apple*, এবং *bell fruit*। এটি **Myrtaceae** পরিবারের **Syzygium** গণের অন্তর্ভুক্ত ফলের গাছ, বৃহত্তর সুন্দা দ্বীপপুঞ্জ, মালয় উপদ্বীপ এবং আন্দামান ও নিকোবর দ্বীপপুঞ্জকে অন্তর্ভুক্ত এমন একটি অঞ্চলে স্থানীয়, তবে প্রাগৈতিহাসিক সময়ে আরও বিস্তৃত অঞ্চলে প্রবর্তিত।

## বিবরণ
thumb|গাছের ডালে জামরুল
এক রকমের হালকা সবুজ রঙের মিষ্টি ফল। লাল রঙের জামরুলও পাওয়া যায়। এই ফলকে ঢাকাইয়া ভাষায় আমরূজ ও বলা হয়। দেশের কোনো কোনো অঞ্চলে সাদা জাম, মণ্ডল, নকট হিসাবেও পরিচিত। সাধারনত বীজ থেকে গাছ হয়, কিন্তু ডাল কেটে জলে রাখলে শেকড় জন্মায়।

## বিস্তৃতি
এটি বাংলাদেশ, ভারত, ইন্দোনেশিয়া, ফিলিপাইন, সামোয়া, শ্রীলঙ্কা, থাইল্যান্ড ইত্যাদি দেশে জন্মে।  ক্রান্তীয় অঞ্চলে জামরুলের ব্যাপক চাষ হয়।

**<big><u>রোগপ্রতিরোধ:</u></big>**

জামরুল গাছে পোকা-মাকড় ও রোগবালাইয়ের তেমন কোনে উপদ্রব দেখা যায় না। কচি পাতা খেকো পোকার আক্রমণ কদাচিৎ দেখা যায়। এদের দমনের জন্য  প্রতি লিটার জলে ২ মিলি সুমিথিয়ন মিশিয়ে আক্রান্ত গাছে স্প্রে করতে হবে।

## চিত্রশালা

Jamrul01.JPG|জামরুল ফল
Wax apple.png|লাল জামরুল
SyzygiumSamarangense-fruit2.jpg|লাল জামরুল
Jamrul flower.jpg|জামরুল ফুল
Wax apple (Syzygium samarangense) with leaves.jpg|thumb|পাতাসহ জামরুল ফল।
Wax apple (Syzygium samarangense) Tree lower trunk.jpg|thumb|জামরুল গাছের গুঁড়ি।
Jamrul New Market Dhaka Bangladesh.jpg|thumb|সাদা জামরুল 


## তথ্যসূত্র

বিষয়শ্রেণী:বাংলাদেশের ফল
বিষয়শ্রেণী:ভারতের ফল
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:ফিলিপাইনের উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:ক্রান্তীয় ফল
চালতা

**চালতা** বা **চালিতা** বা **চাইলতে**  (বৈজ্ঞানিক নাম: *Dillenia indica* ইংরেজি নাম: Elephant Apple) এক রকমের ভারতবর্ষীয় উদ্ভিদ। চালতার ফল খুব আদরণীয় নয়। এই ফল দিয়ে চাটনি ও আচার তৈরি হয়। গাছটি দেখতে সুন্দর বলে শোভাবর্ধক তরু হিসাবেও কখনো কখনো উদ্যানে লাগানো হয়ে থাকে।

## উৎপত্তি
চালতার জন্ম দক্ষিণ-পূর্ব এশিয়ায়। এটি বাংলাদেশ, ভারত, শ্রীলঙ্কা, চীন, ভিয়েতনাম, থাইল্যান্ড, মালয়েশিয়া, ইন্দোনেশিয়া ইত্যাদি দেশে জন্মে।

## আকার
চালতা গাছ মাঝির আকারের চিরহরিৎ বৃক্ষ জাতীয় উদ্ভিদ। এ গাছ উচ্চতায় ১৫ মিটার পর্যন্ত হতে পারে। গাছের গায়ে লালচে রঙের চকচকে বাকল থাকে। পাতার কিনারা খাঁজ কাটা, শিরা উঁচু সমান্তরাল। চালতার সাদা রঙের ফুল দেখতে সুন্দর ; এটি সুগন্ধযুক্ত। ফুলের ব্যাস ১৫-১৮ সেন্টিমিটার। ফুলে পাঁচটি মোটা পাঁপড়ি বেষ্টিত কেন্দ্রে প্রচুর হলুদ পুংকেশর থাকে ; বৃতিগুলো সেসব পাঁপড়িকে আঁকড়ে ঘিরে রাখে। বছরের মে-জুন মাসে ফুল ফোটার মৌসুম।

## ব্যবহার্য অংশ
thumb|left|চালতার আচার, কলকাতা, পশ্চিমবঙ্গ, ভারত
ফল টক বলে চালতার আচার, চাটনি, টক ডাল অনেকের প্রিয় খাদ্য। পাকা ফল পিষে নিয়ে নুন-লংকা দিয়ে মাখালে তা বেশ লোভনীয় হয়। গ্রাম এলাকায় সাধারণত জঙ্গলে এ গাছ জন্মে ; কখনো কখনো দু’একটি গাছ বাড়ির উঠানে দেখা যায়। চালতা ফলের যে অংশ খাওয়া হয় তা আসলে ফুলের বৃতি। প্রকৃত ফল বৃতির আড়ালে লুকিয়ে থাকে। ফল বাঁকানো নলের মত ; ভিতরে চটচটে আঠার মধ্যে বীজ প্রোথিত থাকে। চালতা অপ্রকৃত ফল; মাংসল বৃতিই ভক্ষণযোগ্য।

## রোপনের সময়
বর্ষার পর ফল পাকে, শীতকাল পর্যন্ত ফল পাওয়া যায়। পাকা ফলের বীজ থেকে চারা তৈরি করা যায়। গাছে ফল পাকলে যদি তা না পাড়া হয় তবে সে ফল থেকে বীজ আপনাআপনি মাটিতে ঝরে পড়ে ; অনুকূল পরিবেশে তা থেকে চারা গজায়। এজন্য চালতা তলায় প্রায়শ: ছোট ছোট অনেক চারা দেখা যায়। এসব চার তুলে বাগানে লাগিয়ে দিলেও গাছ হয়। তবে বীজ থেকে করা চারার গাছ ফল ধরতে ৬-৭ বছর লেগে যায়। গাছ বাঁচে কম-বেশি ২৫-৩০ বছর। শাখা কলম বা কাটিং করেও চালতার চারা তৈরি করা যায়। সেসব কলমে দ্রুত ফল ধরে।

## চালতার গুনাগুণ
* ঠান্ডা লেগে জ্বর হলে চালতার রস অনেক উপকারে লাগে।
* বাতের ব্যথাতে কচি চালতার রস জলের সাথে মিশিয়ে খেলে উপকার পাওয়া যায়।
* রক্ত আমাশয়ের জন্য চালতার কচি পাতার রস উপকার।
* কফ ও সর্দির জন্য গাছের ছালের গুঁড়া নিরাময়ের কাজ করে।
*তাছাড়াও মুখে ঘা কিংবা চামড়া উঠে গেলে এটি খেলে তাড়াতাড়ি সারে।কারণ, এতে আছে ভিটামিন সি ও প্রচুর পরিমাণে অ্যান্টিক্সিডেন্ট।

## চালতার শ্রেণিবিন্যাস
ক্যারোলাস লিনিয়াস প্রথম ১৭৫৯ সালে তার বই *[[Systema Naturae]]* তে উল্লেখ করেন।

## চিত্রশালা

Dillenia indica.jpg|চালতা ফুল
Flower bud I IMG 8409.jpg|চালতা
Flower opening up with leaves I IMG 8410.jpg|কচি চালতা
File:চালতা ফল.jpg|thumb|চালতা ফল
File:চালতা গাছ ও ফল.jpg|thumb|চালতা গাছ ও ফল


## তথ্যসূত্র

বিষয়শ্রেণী:বাংলাদেশের ফল
বিষয়শ্রেণী:বাংলার ফল
বিষয়শ্রেণী:ঔষধি উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:চীনের উদ্ভিদ
বিষয়শ্রেণী:ভিয়েতনামের উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ফুটি

**ফুটি**, **বাঙ্গী** বা **বাঙ্গি** বা **কাঁকুড়** এক রকমের শশা জাতীয় ফল। ছোট এবং লম্বাটে জাতকে চিনাল বলা হয়। ফুটি বেশ বড় আকারের হয়, কাঁচা ফল সবুজ, পাকলে হলুদ রঙের হয় এবং ফেটে যায়। ফলের বাইরের দিকটা মিষ্টি কুমড়ার মত হালকা ডোরা কাটা খাঁজযুক্ত। খেতে তেমন মিষ্টি নয়, বেলে বেলে ধরনের। এর ভেতরটা ফাঁপা থাকে। ফুটির বৈজ্ঞানিক নাম *Cucumis melo* এবং ইংরেজি নাম melon। অবশ্য কাছাকাছি ধরনের অনেক মেলন জাতীয় বিভিন্ন প্রজাতি ও প্রকরণের ফল আছে যেগুলোর মধ্যে ভুল বোঝাবুঝির সম্ভাবনা রয়েছে। বাঙ্গিতে রয়েছে প্রচুর পরিমাণে খাদ্যআঁশ, যা হজমশক্তি বৃদ্ধিতে সাহায্য করে। এটা সাধারণত বেলে মাটিতে জন্মায়। ফুটি  কাঁচা অবস্থাতেও খাওয়া যায়। আবার পাকা ফুটি গুড় দিয়ে খেতে খুবই ভালো লাগে।

## প্রকারভেদ
সাধারণত আমাদের দেশে দুই ধরনের বাঙ্গি দেখা যায়।
*বেলে বাঙ্গি
*এঁটেল বাঙ্গি

## বীজ বপনের সময়

বাংলাদেশে এবং পশ্চিমবঙ্গে নভেম্বর থেকে ফেব্রুয়ারি মাসের মধ্যেই বীজ বপন করতে হয়।

## বাঙ্গির উপকারিতা
বাঙ্গি এমন একটি ফল যা নানা রোগের উপকার করে থাকে।বাঙ্গি ডায়াবেটিস,উচ্চরক্তচাপ,অ্যাসিডিটি, আলসার, নিদ্রাহীনতা, ক্ষুধামান্দ্যসহ অনেক রোগের প্রতিকার করে থাকে।               বাঙ্গি আমাদের দেহের ওজন কমাতে সাহায্য করে। ত্বকের নানা রকমের সমস্যা দূর করতে বাঙ্গি সাহায্য করে থাকে।বাঙ্গি গর্ভবতী মহিলাদের জন্য নানা রকমের উপকার সাধন করে।

## চিত্রশালা

চিত্র:Half cut of Yubari melon.JPG|thumb|350px|ফুটির ভেতরে ফাঁপা থাকে
চিত্র:Korean melons at Asian supermarket in New Jersey.jpg|thumb|350px|বাজারে বিক্রির জন্য স্তুপীকৃত ফুটি
File:Jrballe AJIURI melon.JPG|AJIURI
Image:Cucumis melo var. makuwa 01.jpg|Makuwauri
Image:Cucumis melo var. makuwa 02.jpg
Image:Cucumis melo var. makuwa 03.jpg
Image:Korean melon-Chamoe-01.jpg|Chamoe
Image:Korea-Chamoe-Oriental melon-01.jpg|Chamoe


## তথ্যসূত্র

বিষয়শ্রেণী:বাংলাদেশের ফল
বিষয়শ্রেণী:বাংলার ফল
বিষয়শ্রেণী:সবজি
বিষয়শ্রেণী:ঔষধি উদ্ভিদ
বিষয়শ্রেণী:এশিয়ায় উদ্ভূত ফল
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ওমেগা পয়েন্ট (উপন্যাস)

**ওমেগা পয়েন্ট** হুমায়ুন আহমেদ রচিত একটি বিজ্ঞান কল্পকাহিনীমূলক উপন্যাস। ওমেগা পয়েন্ট নিয়েই এর কাহিনী রচিত হয়েছে। উপন্যাসের প্রধান চরিত্র রেফকে নিয়ে ওমেগা পয়েন্ট একটি গবেষণা চালায় যার মূল লক্ষ্য সময় সমীকরণের সমাধান। ওমেগা পয়েন্ট নিয়ে গুছিয়ে একটি গল্প দাড় করাবার চেষ্টা থেকেই হুমায়ুন আহমেদ বইটি লিখেছেন।
## চরিত্র
* রেফ/রফিক - যাকে নিয়ে ওমেগা পয়েন্ট গবেষণা চালাচ্ছে।
* শেফা - অতীত সময়ে রফিকের প্রেমিকা যার সাথে তার বিয়ে হয়।
* শেফ - প্রকৃত রেফের বর্তমান সময়ে রেফকে দেখাশোনার দায়িত্ব পালনকারী অষ্টম মাত্রার রোবট। তার মানবিক আবেগ রয়েছে।
* এমরান টি - ইতিহাসের সেরা পদার্থবিজ্ঞানী। সময় সমীকরণ নিয়ে সে কাজ করছে। বিজ্ঞান কাউন্সিলের প্রধান।
* রেলা - এমরান টি'র সাথে সাথে থাকার দায়িত্বে নিয়োজিত নবম মাত্রার রোবট। একটি কিশোরী মেয়ে।
* সিডিসি - প্রধান কম্পিউটার।

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম
## তথ্যসূত্র

বিষয়শ্রেণী:২০০০-এর বই
বিষয়শ্রেণী:হুমায়ূন আহমেদের উপন্যাস
বিষয়শ্রেণী:২০শ শতাব্দীর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:২০০০-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:বাংলা বিজ্ঞান কল্পকাহিনীমূলক উপন্যাস
শায়খ আবদুর রহমান

**শায়খ আবদুর রহমান**, (মৃত্যু: মার্চ ৩০, ২০০৭) নিষিদ্ধ জামাত-উল-মুজাহিদীন বাংলাদেশ বা জেএমবির সর্বোচ্চ নেতা।

## পটভূমি
শায়খ আবদুর রহমান সৌদি আরবে ইসলামী ফিকহ ও আইন বিষয়ে শিক্ষিত ছিলেন।  তিনি ধর্মনিরপেক্ষতার পৃষ্ঠপোষকতা এবং ইসলামী মূল্যবোধ ও নীতির অবমাননার জন্য জামায়াতে ইসলামী বাংলাদেশের তীব্র সমালোচনা ও অন্যান্য অনেকের বিরুদ্ধে অবস্থান নিয়েছিলেন।  তাছাড়া তিনি জামাত-উল-মুজাহিদীন বাংলাদেশ (জেএমবি) গঠন করেন,  তিনি শুধুমাত্র কুরআন ও সুন্নাহ সম্পর্কে তার ধারণার উপর ভিত্তি করে একটি ইসলামী রাষ্ট্র গঠনের উদ্যোগ নিয়েছিলেন। তবে বিরোধীদের হত্যা এবং নির্যাতন সহ উগ্র মৌলবাদী কার্যকলাপের অভিযোগে এই দলটি সারাদেশে কুখ্যাতি অর্জন করে। 

২০০৫ সালের ১৭ আগস্ট দেশের ৬৩টি জেলায় (মুন্সীগঞ্জ বাদে) এক সাথে বোমা হামলা চালিয়েছিল জেএমবি।  গত শতকের শেষ দশকে গঠিত এই দলটি রাজশাহীর বাগমারায় উগ্র বামপন্থীদের দমন করেছিলো কিন্তু তাদের উপর কিছু নৃশংস হত্যাকাণ্ডের অভিযোগ উঠে এসেছিলো।  বাংলাদেশ সরকার জেএমবি-সহ চারটি দল নিষিদ্ধ করে। 

শায়খ আব্দুর রহমানকে আটক করা প্রসঙ্গে যুবলীগের সাধারণ সম্পাদক মির্জা আজম এমপি অভিযোগ করে বলেন যে এ সবই সরকারের সাজানো নাটক। উল্লেখ্য, শায়খ আব্দুর রহমান ও মির্জা আজমের মধ্যে বৈবাহিক সূত্রে আত্মীয়তার সম্পর্ক ছিল।

## জঙ্গি কার্যকলাপ

* ১৭ আগস্ট ২০০৫ তারিখে, এই গোষ্ঠীটি বাংলাদেশে ৫০০ টিরও বেশি বোমা হামলার দায় স্বীকার করে। বাংলাদেশ সরকার সংগঠনটিকে নিষিদ্ধ করে এবং আবদুর রহমানকে ধরার জন্য পুরস্কার ঘোষণা করে।
* ২০০৫ সালের শেষের দিকে, আবদুর রহমানকে বাংলাদেশে প্রথম আত্মঘাতী বোমা হামলা সহ আরও বেশ কয়েকটি বোমা হামলার মূল পরিকল্পনাকারী হিসেবে দোষারোপ করা হয়।
* আবদুর রহমান এবং বাংলা ভাই মাদ্রাসা এবং দেশের প্রত্যন্ত অঞ্চলে, বেশিরভাগ ঘন বন এবং পাহাড়ি অঞ্চলে, সাংগঠনিক ঘাঁটি এবং জঙ্গি প্রশিক্ষণ শিবির স্থাপন করেছিলেন। তারা মসজিদ এবং মাদ্রাসা নির্মাণের জন্য বিদেশী দেশ থেকে বিপুল অর্থের সাহায্যে তাদের পরিকল্পনা বাস্তবায়ন করেছিলেন।

## গ্রেফতার
২০০৬ সালের ২রা মার্চ, আবদুর রহমানকে সিলেটের শাপলাবাগ থেকে র‍্যাপিড অ্যাকশন ব্যাটালিয়ন গ্রেপ্তার করে।

## মৃত্যু
ঝালকাঠির দুই বিচারককে হত্যা দায়ে আবদুর রহমান, সিদ্দিকুল ইসলাম বাংলা ভাই, আতাউর রহমান সানি, আবদুল আউয়াল, খালেদ সাইফুল্লাহ ও সালাহউদ্দিনকে ফাঁসির আদেশ দেয়া হয়। ২০০৭ সালের ৩০ মার্চ ফাঁসি কার্যকর করা হয়।

## কীর্তি
ইসলামিক স্টেটের অফিসিয়াল ম্যাগাজিন 'দাবিক' "বাংলায় জিহাদের পুনরুজ্জীবন" শীর্ষক একটি নিবন্ধ প্রকাশ করেছে। নিবন্ধে ম্যাগাজিনটি শায়খ আবদুর রহমানকে বাংলাদেশে জিহাদের প্রতিষ্ঠাতা হিসেবে চিহ্নিত করেছে এবং তার অনুসারীদের জিহাদের মাধ্যমে তার উত্তরাধিকার বজায় রাখার আহ্বান জানিয়েছে।

## তথ্যসূত্র

বিষয়শ্রেণী:২০০৭-এ মৃত্যু
বিষয়শ্রেণী:মৃত্যুদণ্ড কার্যকর হওয়া বাংলাদেশী ব্যক্তি
বিষয়শ্রেণী:বাংলাদেশী ইসলামপন্থী
বিষয়শ্রেণী:ইসলামী সন্ত্রাসী গোষ্ঠীর নেতা
বিষয়শ্রেণী:সুন্নি ইসলামপন্থী
রংপুর সদর উপজেলা

**রংপুর সদর** বাংলাদেশের রংপুর জেলার অন্তর্গত একটি উপজেলা।

## অবস্থান
রংপুর সদর উপজেলার আয়তন ১৪৭.০৪ বর্গ কি.মি.। উত্তরে গংগাচড়া উপজেলা, দক্ষিণে মিঠাপুকুর উপজেলা, পূর্বে কাউনিয়া উপজেলা ও পীরগাছা উপজেলা, পশ্চিমে তারাগঞ্জ উপজেলা ও বদরগঞ্জ উপজেলা। উপজেলা শহর ঘাঘট নদীর তীরে অবস্থিত। ১৫টি ওয়ার্ড ও ১০৯ মহল্লা নিয়ে গঠিত। আয়তন ৪২.৫৭ বর্গ কি.মি.।

## প্রশাসনিক এলাকা
রংপুর সদর থানা সৃষ্টি হয় ১৮৭৭ সালে। বর্তমানে এটি উপজেলা। এখানে ৫টি ইউনিয়ন, ৫১টি মৌজা, ৫৮টি গ্রাম রয়েছে।

; ইউনিয়নসমূহ:
* ১নং মমিনপুর
* ২নং হরিদেবপুর
* ৩নং চন্দনপাট
* ৪নং সদ্যপুস্করণী
* ৫নং খলেয়া

## জনসংখ্যার উপাত্ত
জনসংখ্যাঃ ২৫১৬৯৯; পুরুষ ৫২.৩১%, মহিলা ৪৭.৬৯%। জনসংখ্যার ঘনত্ব প্রতি বর্গ কি.মি. ৫৯১৩ জন।

## ঐতিহাসিক নিদর্শন ও ঐতিহ্য
* পাগলাপীর (রাঃ) এর মাজার
* সদ্যপুস্করিনী পুকুর
* বড়ভীটা
* চৌদ্দভূবণ
* ভিন্ন জগৎ পার্ক
* লাহিড়ীর হাট বধ্যভূমি

## আরও দেখুন
* ২০১৭ রংপুর দাঙ্গা

## তথ্যসূত্র

## বহিঃসংযোগ
* 

বিষয়শ্রেণী:রংপুর জেলার উপজেলা
বিষয়শ্রেণী:রংপুর সদর উপজেলা
কেয়ার

**কেয়ার** বিশ্বের অন্যতম বৃহৎ রিলিফ সংস্থা। ৭০টি দেশে এদের শাখা আছে।

## কেয়ার বাংলাদেশ
**কেয়ার বাংলাদেশ** একটি আন্তর্জাতিক সংস্থা। অন্য অনেক কাজের পাশাপাশি স্থানীয় সরকার শক্তিশালীকরণের লক্ষ্যে সৌহার্দ্য নামের একটি প্রকল্প বাস্তবায়ন করছে।
## কেয়ার পুরস্কার
উন্নয়নশীল বিশ্বে জীবন মান উন্নয়নে বিশেষ অবদানের জন্য ব্যক্তি বা গোষ্ঠীকে বেসরকারি ত্রান ও উন্নয়ন সংস্থা **কেয়ার** (CARE = Co-operative American Relief Everywhere) এর পক্ষ থেকে এই পুরস্কার প্রদান করা হয়।

বিষয়শ্রেণী:আন্তর্জাতিক দাতব্য সংস্থা
বিষয়শ্রেণী:ক্ষুধা নিরসন সংস্থা